Discussió:Cañita Brava

message: Que l'home és un friqui és, a banda d'evident, una informació referenciada que no té per què esborrar-se. Aquest senyor és famós precisament per ser friqui. Canta, balla, i parla à la friqui i és per aquest únic motiu que ha estat un personatge mediàtic rellevant. Si no fos per això mai no hagués tingut ni un minut de televisió, em sembla més que obvi. Per tant, pretendre que indicar que és un friqui infringeixi Viquipèdia:Biografies de persones vives no és adient i revertir els canvis que diuen que és un friqui no sembla correcte.--Carles (enraonem) 08:02, 16 feb 2022 (CET)
replies: text: Em sap greu, Carles, però no estic d'acord amb tu, encara que això no et sorprendrà perquè coneixes a la perfecció la meua opinió, ja que em vas preguntar per això anteriorment i et vaig fer saber les meues raons: . No, ningú és famós pel fet de ser un friqui Com està referenciat a l'article, la fama d'aquest senyor ve del seu pas per uns determinats programes de televisió, a més de la seua posterior aparició en coneguts llargmetratges. És molt fàcil trobar referències del mateix tipus sobre qualsevol persona: , . Aquest adjectiu queda molt bé en els articles periodístics, però no en els enciclopèdics. A més, aquesta informació ha sigut afegida amb l'única intenció de trollejar pel titella d'un titella d'un titella d'un usuari expulsat que s'ha distingit per fer això mateix en una altra versió del projecte, vandalitzant, sabotejant, trollejant i assetjant durant anys. No, no puc estar d'acord amb tu. Salutacions. Varondán (disc.) 22:43, 16 feb 2022 (CET)
replies: text: : D'una banda, m'agradaria destacar que en la meva opinió les edicions vàlides ho són independentment de qui les faci, i que no s'ha de revertir una edició, si és vàlida, amb l'argument que qui l'hagi feta sigui un titella d'un usuari blocat. D'altra banda, sobre aquest cas concret, quan dius "la fama d'aquest senyor ve del seu pas per uns determinats programes de televisió, a més de la seua posterior aparició en coneguts llargmetratges" tens raó. Però, afegeixo, en aquests programes i en aquests coneguts llargmetratges la seva aparició és deguda precisament a que és un friqui, perquè aquests programes i llargmetratges busquen expressament aquest perfil de persona. És clar que, en un dels exemples que dius, El Mundo titlla de friqui un vicepresident independentista de la Generalitat, amb l'ànim de desacreditar-lo, i per això aquesta font seria de molt discutible fiabilitat si es tracta de parlar objectivament d'en Puigneró. Trobo que no és el mateix en el cas de Cañita Brava. Dir que és un friqui no és un insult en el seu cas: és la base en la que fonamenta la seva notabilitat, precisament.--Carles (enraonem) 12:43, 17 feb 2022 (CET)
replies: text: :: Segur que aquest senyor és el que sol dir-se friqui, en això estem d'acord. Ho és quasi tant com Trump (no dic res de Puigneró perquè com que no ho conec no puc valorar el seu nivell de friquisme). Però això no és el que jo discutisc. Amb els enllaços de dalt només volia mostrar el fàcil que és trobar aquest tipus d'adjectius en els mitjans de comunicació, adjectius que, insistisc, queden molt bé allí, però han d'evitar-se en qualsevol enciclopèdia seriosa (fins i tot en el cas de Cañita). També estic d'acord en el que comentes sobre els titelles. No obstant això, aquest no és un cas habitual. Crec que n'hi ha prou amb llegir (a l'inrevés) el nom d'aquest titella seu: ; o amb mirar tots els titelles que s'han blocat en un sol dia ací, a es.wiki i a Meta (i els que queden, com aquest:  i altres). En el cas que ens ocupa, aquesta informació ha sigut afegida saltant-se diverses normes (al meu entendre), per un troll que només cerca amb això una reacció del creador de l'article (un servidor) i provocar una guerra d'edicions. A més que no és la primera vegada que fa exactament el mateix ().  Resumint: estic en contra que aparega en l'enciclopèdia aquest tipus d'adjectius, en qualsevol article, i encara més si és afegit de la forma en què s'ha fet en aquest cas. Salutacions. Varondán (disc.) 10:37, 18 feb 2022 (CET)
thread_title:  Informació referenciada